laion/Wikipedia-Exotic huggingface dataset:
Mmamoloko Kubayi-Ngubane

Mmamoloko Tryphosa Kubayi-Ngubane (sündinud 8. mai 1978 Sowetos) on Lõuna-Aafrika Vabariigi poliitik (Aafrika Rahvuskongress). 2000. aastal omandas ta bakalaureusekraadi psühholoogia ja sotsioloogia alal Vista Ülikooli Soweto kampuses. Diplomi projektijuhtimise alal sai ta Damelini kolledžis 2002. aastal. Magistrikraadi avaliku halduse alal sai ta Witwatersrandi Ülikoolis 2015. aastal. Ta on alates 2009. aastast Lõuna-Aafrika Vabariigi parlamendi liige. Alates 31. märtsist kuni 17. oktoobrini 2017 oli ta energiaminister. 17. oktoobrist 2017 kuni 26. veebruarini 2018 oli ta sideminister ning 27. veebruarist 2018 kuni 29. maini 2019 teaduse ja tehnoloogia minister. Alates 30. maist 2019 kuni 5. augustini 2021 oli ta turismiminister. Alates 5. augustist 2021 on ta asustuse minister. About Nkhensani Kubayi-Ngubane Infohub Mmamoloko Kubayi-Ngubane, Ms South African Government Cebelihle Bhengu:Half of Ramaphosa's ministers are women: this is the power squad TimesLIVE, 30. mai 2019 Ms Mmamoloko Tryphosa Kubayi People's Assembly
Eva-Maria Liimets

Eva-Maria Liimets (sündinud 31. mail 1974) on Eesti diplomaat ja poliitik, alates 26. jaanuarist 2021 kuni 3. juunini 2022 Eesti välisminister. Ta lõpetas 1996. aastal Tartu Ülikoolis avaliku halduse eriala ja 2005 Estonian Business Schoolis ärijuhtimise eriala. inglise, itaalia, saksa, vene, soome Ta on töötanud Eesti suursaatkonnas Roomas ja Eesti Suursaatkonnas Washingtonis. 2018–2021 oli ta Eesti suursaadik Tšehhis ja Sloveenias, 2019–2021 Eesti suursaadik Horvaatias. Aastatel 2021–2022 oli ta Eesti välisminister. Juunis 2021 astus ta Eesti Keskerakonda. Ta kandideeris 2023. aasta valimistel Riigikokku, kogus valimisringkonnas nr 4 (Harju- (v.a Tallinn) ja Raplamaa) 138 häält ning ei osutunud valituks. 2004 Itaalia Vabariigi Teeneteordeni rüütlirist Ta on lahutatud ning tal on tütar Katherin (snd 1993). Talle meeldib joosta ja mängida korvpalli. "CV". Originaali arhiivikoopia seisuga 24. jaanuar 2021. Vaadatud 24. jaanuaril 2021. [1] Mängija profiil
825

825. aasta Sajandid: 8. sajand - 9. sajand - 10. sajand Aastakümned: 770. aastad 780. aastad 790. aastad 800. aastad 810. aastad - 820. aastad - 830. aastad 840. aastad 850. aastad 860. aastad 870. aastad Aastad: 820 821 822 823 824 - 825 - 826 827 828 829 830 ... ... ...
Virve Tiirmaa

Virve Tiirmaa (sündinud 25. veebruaril 1925 Tartus) on eesti arhitekt. Eesti arhitektide liidu liige. Isa oli pedagoog ja sordiaretaja Aleksander Kurvits. Nad elavad abikaasa Udo Tiirmaaga Tammelinnas ja käivad tihti kirikus. Udo Tiirmaa peab lugu Jumala ja inimese kätetööst, Eesti Kirik, 11. november 2015
Viini keskkalmistu

Viini keskkalmistu (saksa keeles Wiener Zentralfriedhof) on surnuaed Austrias Viinis Simmeringi ringkonnas. Kalmistu võtab enda alla umbes 2,5 ruutkilomeetrit maad ja on sellega Euroopa suuruselt teine surnuaed. Sellest suurem on Ohlsdorfi kalmistu Hamburgis. Kalmistu loodi 1874. aastal. Surmakultuur Austrias ja Viini keskkalmistu, ERR Vikerraadio saates "Kirikuelu", 5. november 2017
Eramets

Eramets on eraomandis mets. Erametsad moodustavad kogu Eesti metsamaast 2018. aasta seisuga 48% ning sellest kuulub füüsilistele isikutele 28% ja juriidilistele isikutele 20%. Üle poole Euroopa metsadest, v.a. Venemaal ja teistes SRÜ riikides, on eraomandis. Erametsaomanikud mängivad olulist rolli metsa ökosüsteemide säilitamisel, maaelu arengu edendamisel ja turule ressursside varundamisel. Eesti erametsaomanikele kuulub kokku 1,01 miljonit hektarit kogu Eesti metsamaast, mis on 47%. Eesti erametsa tagavara on umbes 275 miljonit m3. Keskmine erametsamaa pindala on 10,4 ha. Kõigest 40% Eesti erametsaomanikest elavad reaalselt enda metsamaa lähedal. 2015. aasta lõpuks kuulus umbes 10 000 kõigist 97 000st erametsaomanikust mõnda kohalikku erametsaomanike liitu. Erametsa omanikel on kasulik liituda kohalike seltsidega, mis on vastutavad ühistegevuste organiseerimise eest ning jagavad neile nõuandeid ja informatsiooni. Eesti erametsaomanike esindusorganisatsiooniks on Eesti Erametsaliit, mis asutati 1992. aastal ja mille liikmeteks on metsaomanike kohalikud organisatsioonid, nagu näiteks ühistud, seltsid ja liidud. Nende põhifunktsioon on metsaomanike huvide esindamine metsapoliitikas. Eesti Erametsaliidu põhimõte on see, et kõigil on võrdsed võimalused organisatsiooni töös kaasa lüüa. Riigi asutatud sihtasutuse Erametsakeskus ülesanne on metsaomanike asjatundlikkuse suurendamine ning keskkonnasõbraliku ja efektiivse erametsanduse edendamine. Erametsakeskuse tegevusvaldkonnad on metsatoetuste andmise korraldamine, erametsanduse tugisüsteemi arendamine ja muu erametsandusega seotud arendustegevus. "Olulised arvud". Vaadatud 26.01.2021. "Erametsandus". Vaadatud 26.01.2021. "Eesti Erametsaliit". Vaadatud 26.01.2021. "Erametsakeskus". Vaadatud 26.01.2021.
Liu Kun

Liu Kun (lihtsustatud hiina kirjas 刘昆; traditsioonilises hiina kirjas 劉昆; pinyin'is Liú Kūn; sündinud detsembris 1956) on Hiina Rahvavabariigi riigitegelane. Alates 19. märtsist 2018 kuni 24. oktoobrini 2023 oli Liu Kun Hiina Rahvavabariigi rahandusminister. China. Ministries from 1949 rulers.org
826

826. aasta Sajandid: 8. sajand - 9. sajand - 10. sajand Aastakümned: 770. aastad 780. aastad 790. aastad 800. aastad 810. aastad - 820. aastad - 830. aastad 840. aastad 850. aastad 860. aastad 870. aastad Aastad: 821 822 823 824 825 - 826 - 827 828 829 830 831 ... ... ...
Edgar Rahumeelne

Edgar (vanainglise keeles Ēadgār [æːɑdɣɑːr]; umbes 943 – 8. juuli 975), tuntud lisanimega Rahumeelne, oli Inglise kuningas 959. aastast kuni surmani. Ta oli kuningas Edmund I ja Shaftesbury Ælfgifu noorem poeg ning tuli troonile teismelisena pärast vanema venna kuningas Eadwigi surma. Kuningana kindlustas Edgar veelgi oma eelkäijate saavutatud poliitilist ühtsust, kusjuures tema valitsemisaeg oli tuntud just selle stabiilsuse poolest. Tema kõige usaldusväärsem nõuandja oli Dunstan, kelle ta pagendusest tagasi kutsus ja Canterbury peapiiskopiks määras. Edgari valitsusaja olulisim sündmus oli tema kroonimine Bathis 973. aastal, mille korraldas Dunstan ja mis on aluseks praegusele kroonimistseremooniale. Pärast tema surma päris trooni tema poeg Edward, ehkki pärimine vaidlustati.
Prantsusmaa lahtiste tennisemeistrivõistluste segapaarismängu võitjate nimekiri

Prantsusmaa lahtised tennisemeistrivõistlused segapaarismängus on tenniseturniir, mida peetakse Prantsuse lahtiste meistrivõistluste raames alates 1902. aastast. Turniiri mängitakse õues savikruusaväljakutel ja seda peetakse alates 1928. aastast Prantsusmaal Pariisis Stade Roland Garrosel. Prantsusmaa lahtisi tennisemeistrivõistlusi (French Open) peetakse mai viimasel nädalal ja juuni esimesel nädalal ning see on alates 1987. aastast olnud kalendriaasta teine ​​suure slämmi turniir. Aastatel 1915–1919 turniiri I maailmasõja tõttu ja perioodil 1940–1945 II maailmasõja tõttu ei mängitud. Alates tennise maailmameistrivõistluste kaotamisest 1925. aastal on meistrivõistlustel olnud "suurte meistrivõistluste" staatus, mida hiljem nimetati suure slämmi turniiriks. Meistrivõistlused olid kuni 1967. aastani reserveeritud harrastajatele, kuid alates 1968. aastast on see avatud ka professionaalsetele mängijatele. Max Decugis ja Suzanne Lenglen on mõlemad võitnud turniiri seitse korda, sealhulgas kaks korda (1914 ja 1920) partneritena. Lenglen tuli viiel viimasel korral Prantsusmaa meistriks koos Jacques Brugnoniga, kes tuli kokku kolmekordseks Prantsusmaa meistriks. Margaret Court tuli 1960. aastatel neljakordseks meistriks. Ühelgi teisel mängijal pole üle kolme turniirivõidu pärast seda, kui need on lahtised meistrivõistlused. Prantsusmaa lahtiste tennisemeistrivõistluste muud võistlused Prantsusmaa lahtiste tennisemeistrivõistluste meeste üksikmängu võitjate nimekiri Prantsusmaa lahtiste tennisemeistrivõistluste naiste üksikmängu võitjate nimekiri Prantsusmaa lahtiste tennisemeistrivõistluste meeste paarismängu võitjate nimekiri Prantsusmaa lahtiste tennisemeistrivõistluste naiste paarismängu võitjate nimekiri Suure slämmi turniiride segapaarismängu võitjate nimekirjad Austraalia lahtiste tennisemeistrivõistluste segapaarismängu võitjate nimekiri Wimbledoni tenniseturniiri segapaarismängu võitjate nimekiri USA lahtiste tennisemeistrivõistluste segapaarismängu võitjate nimekiri
Camilla Mickwitz

Camilla Mickwitz (22. september 1937 – 4. juuli 1989) oli Soome lastekirjanik, illustraator ja multifilmide looja. Camilla Mickwitz oli soomerootslane. Aastal 1959 lõpetas Aalto Ülikooli kunsti-, disaini- ja arhitektuurikooli. Eelkõige on ta tuntud Jasoni multifilmide loojana, mis on olnud aluseks samanimelistele lasteraamatutele. Film võitis parima lastefilmi auhinna 1975. aastal Los Angeleses korraldatud telefilmide festivalil. Eesti keeles on temalt ilmunud raamat "Jasoni suvi", mis on kolmas Jasoni-sarja raamat. Raamatu tõlkis A. Karu ja esmakordselt ilmus see 1984. aastal kirjastuses Eesti Raamat. Camilla Mickwitz kujundas Soome televisiooni tuntud lastesaate "Pikku Kakkonen" logo. Camilla Mickwitz on pälvinud arvukalt kirjandus- ja filmiauhindu, teiste seas neljal korral Rudolf Koivu auhinna (1977, 1979, 1981 ja 1984).
827

827. aasta Sajandid: 8. sajand - 9. sajand - 10. sajand Aastakümned: 770. aastad 780. aastad 790. aastad 800. aastad 810. aastad - 820. aastad - 830. aastad 840. aastad 850. aastad 860. aastad 870. aastad Aastad: 822 823 824 825 826 - 827 - 828 829 830 831 832 ... ... Eugenius II, paavst Valentinus, paavst
Otto Pukk (täpsustus)

Otto Pukk on mitme inimese nimi: Otto Pukk (poliitik) (sündinud 1900) oli Eesti poliitik, Riigivolikogu esimees ja advokaat; Otto Pukk (ettevõtja) (sündinud 1978) on Eesti ettevõtja.
828

828. aasta Sajandid: 8. sajand - 9. sajand - 10. sajand Aastakümned: 770. aastad 780. aastad 790. aastad 800. aastad 810. aastad - 820. aastad - 830. aastad 840. aastad 850. aastad 860. aastad 870. aastad Aastad: 823 824 825 826 827 - 828 - 829 830 831 832 833 ... ... ...
Otto Pukk (ettevõtja)

Otto Richard Pukk (sündinud 7. oktoobril 1978 Stockholmis) on Eesti ettevõtja, alates 2018. aastast Soome börsiettevõtte Incap Corporation Oyj president ja tegevjuht. AS ETAL Group, president 2004–2007 (juhatuse liige 2004–2011) ETAL Group, finantsjuht, 2007–2009 ETAL Group OY, tegevjuht 2008 ETAL Group Private Limited, tegevjuht 2009–2011 (direktor 2008–2011) Eesti Energia Hoolduskeskus AS, nõukogu esimees 2014–2015 (nõukogu liige 2012–2015) Eesti Energia Tehnoloogiatööstus AS, juhatuse esimees 2014–2015 (juhatuse liige 2011–2015) Incap Electronics Estonia OÜ, tegevjuht, juhatuse liige 2015–2018 Incap Corporation Oyj, tootmisdirektor, 2015–2018 Elektroonikatööstuse Liit, juhatuse liige 2017–… Incap Corporation Oyj, president ja tegevjuht 2018–… 2020 Valgetähe IV klassi teenetemärk 2020 Pärnu juhtimiskonverentsi parima juhi auhind Otto Pukk on sündinud Stockholmis Eesti pagulaste peres, kuid tema vanaisa, vanaema ja isa on pärit Saaremaalt. Otto Puki vanaisa oli Eesti poliitik, Riigivolikogu esimees ja advokaat Otto Pukk. Kalmus, Kertu (02.06.2018). "PERSOON: Mitmendat põlve Otto Pukk". Saarte Hääl. Originaali arhiivikoopia seisuga 24.06.2021. Kalmus, Kertu (22.08.2020). "Elektroonikatööstus Incap tähistab 35. sünnipäeva". Saarte Hääl. Eesti riiklike teenetemärkide kavaleride andmebaas presidendi kantselei kodulehel (president.ee). Sarapik, Rivo (04.09.2020). "Eesti parimaks juhiks valiti Otto Richard Pukk". Äripäev.
Rudolf Koivu auhind

Rudolf Koivu auhind on auhind, millega tunnustatakse parimaid Soome laste- ja noorteraamatute illustreerijaid. Auhind on nime saanud tuntud soome illustraatori ja kunstniku Rudolf Koivu järgi ja seda antakse välja 1949. aastast. Auhinna suurus on 10 000 eurot. 2023. aastal anti auhind Kati Närhile. Auhinnasaajad aastatel 1949–2012
Radstadt

Radstadt on linn Austrias Salzburgi liidumaal Sankt Johann im Pongau ringkonnas. Linn asub Ennsi jõe orus, selle lisajõe Taurachi suubumiskoha lähedal, Roßbrandi mäe jalamil, mis on Salzburgi Kiltkivialpide osa. Lõunas kulgeb maantee kõrvuti Taurachi ojaga kuni Untertauerni, Obertauerni suusakuurordi ja Radstadti Tauerni kuruni kõrgusel 1738 m, mis tähistab piiri Salzburgi Tamswegi ringkonnaga. Idas viib Ennstali maantee Schladmingi Ülem-Steiermargis. Linnaosad on Höggen, Löbenau, Mandling, Radstadt ja Schwemmberg. 4. sajandil eKr asustasid ala keldi hõimud, nende Noricumi kuningriik muudeti umbes 15. aastal eKr Rooma provintsiks. Tee üle Tauerni kuru oli osa suurest Rooma teest, mis viis Aquileiast Itaalias Iuvavumi linna (tänapäeva Salzburg) põhjas. Paika nimega Rastat ('puhkekoht') on mainitud juba 1074. aasta dokumendis. Radstadti kindlus asutati 13. sajandil, kui Pongau piirkonnast sai Salzburgi peapiiskopkonna osa ja tekkisid piirikonfliktid Habsburgidest Steiermargi hertsogitega; paik sai linnaõiguse 1289. aastal. Linn oli kohaliku piirkonna keskus ning sellel oli märkimisväärne väärtus Ennsi oru ja Radstadti Tauerni kuru kaudu Alpide peaahelikku ületava maantee kaitseks Kärnteni ja Aquileia suunal. Radstadti gooti stiilis kirik pühitseti 1417. aastal ja raekoda pärineb 16. sajandist. Saksa talurahvasõjas 1524/1525. aastal asusid linnakodanikud vürstliku peapiiskopi Matthäus Lang von Wellenburgi poolele ja seisid vastu Michael Gaismairi juhitud umbes 5000 mehelise talupoegade armee piiramisele. Linnamüürid on säilinud, sealhulgas kolm torni, mille piirajad piiramise järel olid sunnitud püstitama. 1629. aastal rajasid vürstlikud peapiiskopid Ennsi orus vastureformatsiooni levitamiseks sinna kaputsiinide kloostri. Nagu paljudes teistes peapiiskop Leopold Anton von Firmiani valitsemise all olnud Salzburgi piirkondades, saadeti protestantlik elanikkond 1731/1732. aastal riigist välja; kui Exulanten andis neile varjupaiga Preisi kuningas Friedrich Wilhelm I ja asustas Gumbinneni piirkonda Ida-Preisimaal. Nüüdisajal on Radstadt ka populaarne turismikuurort, kus käib aastas rohkem turiste kui aasta läbi paikseid elanikke. Sellel on oma suusapiirkond ja see on osa laiendatud mäesuusa- ja lumelauapiirkonnast (Ski Amadé), millel on ühendused naaberlinna Altenmarktiga. Raekoda Steiermargi värav ja kaputsiinlaste torn Paul Hofhaimer (1459–1537), helilooja Josefa Frandl (* 1930), mäesuusataja Michael Walchhofer (* 1975), mäesuusataja Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
829

829. aasta Sajandid: 8. sajand - 9. sajand - 10. sajand Aastakümned: 770. aastad 780. aastad 790. aastad 800. aastad 810. aastad - 820. aastad - 830. aastad 840. aastad 850. aastad 860. aastad 870. aastad Aastad: 824 825 826 827 828 - 829 - 830 831 832 833 834 ... ... ...
Tehisavasonar

Tehisavasonar on sonari tüüp, mille eripäraks on sensori ja uuritava piirkonna (objekti) vahelise suhtelise liikumise kasutamine kõrgema ruumilise lahutuse saavutamiseks. Tehisavasonari liikumisel tehakse andmete järeltöötlust viisidel, mis on analoogsed tehisavaradari järeltöötlusele. Tehisavasonarite korral kasutatakse mitmest järjestikusest akustilisest pingimisest saadud andmeid, mille abil saab moodustada uuritavast alast/objektist parema eraldusvõimega pildi, kui on võimalik tavalistel sonaritel. Piki liikumisteed võib tehisavasonrari eraldusvõime ulatuda kuni poole sonarielemendi pikkuseni. Tehisavasonari töötamine põhineb tema töötamise ajal liigutamisel. Seeläbi saadab ta helisignaale samasse uuritavasse punkti merepõhjas mitmest asukohast. Sonari liikumisel sirgjooneliselt moodustub eri asukohas pingimisest tehislik ridasonar. Kõigi pingide kooskõlas olevate andmete ümberkorraldamise abil saadakse tehisava kujutis, millel on parem eraldusvõime. Erinevalt tavapärasest külgvaatesonarist tagab tehisavasonari töötlus kaugusest sõltumatu eraldusvõime. Suurimal töökaugusel võib ka eraldusvõime olla mitu suurusjärku parem külgvaatesonarist. Ülevaade tehnoloogiast koos näidete ja tulevikutrendidegaː R. E. Hansen, Synthetic Aperture Sonar Technology Review, Marine Technology Society Journal, Volume 47, Number 5, September/October 2013, pp. 117-127 Ülevaade ajaloost koos ulatusliku loeteluga viidetest kogukonna saavutustele kuni 2009. aastaniː M. P. Hayes and P. T. Gough, Synthetic Aperture Sonar: A Review of Current Status, IEEE J. Ocean. Eng., vol. 34, no. 3, pp. 207-224, July 200 Kiire moodustamine Külgvaatesonar Sonar Allveekustika Tehisavaradar KRAKEN Aktiivselt stabiliseeritud SAS Towfish - KATFISH Kongsberg - Hisas Raytheoni rakenduslik signaali tehnoloogia - HD sonar
CEC-i palee

CEC-i palee (rumeenia keeles Palatul CEC) on CEC Banki peakorter Rumeenia pealinnas Bukarestis. Uusrenessanslik palee ehitati aastatel 1897–1900 riikliku hoiuasutuse Casa de Depuneri, Consemnațiuni și Economie uueks peakorteriks. Hiljem tunti Rumeenia vanimat panka kui C.E.C. (Casa de Economii și Consemnațiuni). Hoone projekteeris arhitekt Paul Gottereau, kes oli lõpetanud Pariisis kunstikõrgkooli Beaux-Arts de Paris. Ehituskäigu eest vastutas rumeenia arhitekt Ion Socolescu. Hoone nurgakivipanekust võtsid osa Rumeenia kuningas Carol I ja kuninganna Elisabeta. Ehitis on historitsismile omaselt elegantne ja tasakaalukas ning täiendab linna peamise puiestee Calea Victoriei arhitektuurset pärandit.
Eugendorf

Eugendorf on alev ja vald (Marktgemeinde) Salzburg-Umgebungi ringkonnas Salzburgi liidumaal Austrias. Asulat on esmamainitud 736. aastal. Eugendorf asub u. 10 km Salzburgist kirdes linna ja Wallersee järve vahel. Omavalitsus külgneb Seekirchen am Wallersee, Henndorf am Wallersee, Hallwangi, Koppli ja Thalgauga. See on jaotatud 10 asumiks (Ortschaften): Eugendorfi alev ja 9 küla: Eugendorf Eugenbach Kalham Kirchberg Knutzing Neuhofen Pebering Reitberg Schaming Schwaighofen Eugendorfil on jaam rahvusvahelisel Westbahn raudteel, mida teenindab ka Salzburg S-Bahn. Linna teenindab ka A1 kiirtee "Wallersee-Eugendorfi" väljapääsu juures. Salzkammergut Salzkammergut-Lokalbahn Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Palatul Telefoanelor

Palatul Telefoanelor (eesti keeles kui 'telefonipalee') on Bukaresti peamisel puiesteel Calea Victorieil asuv büroohoone. Art déco stiilis ehitist omab tänapäeval Telekom Romania. Hoone pidulikul avamisel viibis teiste hulgas Rumeenia kuningas Carol II. Aastatel 1940–1946 ümberehituste käigus laienes ehitis nii vertikaalselt kui horisontaalselt.
822

822. aasta Sajandid: 8. sajand - 9. sajand - 10. sajand Aastakümned: 770. aastad 780. aastad 790. aastad 800. aastad 810. aastad - 820. aastad - 830. aastad 840. aastad 850. aastad 860. aastad 870. aastad Aastad: 817 818 819 820 821 - 822 - 823 824 825 826 827 ... ... ...
Karl Tamm

Karl Tamm (17. november 1901 Kirbla vald – 23. juuni 1941 Orenburgi oblast) oli Eesti sõjaväelane (kapten, 1934). Vabadussõjas teenis Tallinna Kooliõpilaste Pataljonis. Septembris 1921 astus sõjakooli, 1923. aasta juulis ülendati nooremleitnandiks, 1928. aastal leitnandiks ja 1934. aastal kapteniks. 1939 märtsis viidi üle Sõjavägede Staabi 2. osakonna B-jaoskonna ülemaks. 1941 mais arreteeriti Vene okupatsioonivõimude poolt ja hukati Venemaal Orenburgi oblastis 23. juunil 1941. 1936 Kaitseliidu Kotkaristi IV klassi teenetemärk Ohvitseride andmekogu
Virtuaalteater

Virtuaalteater on interneti kasutaja kaudu loodud ühisruum ehk online-platvorm, kus publik võib osaleda veebikaamerate teel, näha esinejat ning võimalus on ka vestlusaknas suhelda ja nähtut kommenteerida. Selles ruumis pannakse inimesed olukorda, mis on tegelikkuses võimatu: Inimene ühel ajal mitmes kohas, tema tajudega mängitakse, mõjutatakse inimloomust. Virtuaalteater töötab ka ilma nende võimalusteta, kus on näha ainult etendust, ilma, et saaks kommenteerida või teistega suhelda. Sõna teater tähistab kunstiasutust, siis virtuaalteatris füüsilises ruumis koos ei olda, kuid olemas on interaktsioon publikuga. Virtuaalteatris on olulisel kohal tehnika, fenomenoloogilis-performatiivse kogemuse saamisel mängivad tähtsat osa tehnilised parameetrid. Internetis toimuvad esituskunstide ülekanded on endiselt pigem laval toimuva taasesitused kui omaette žanr. Kunstnikud omalt poolt otsivad lahendusi, kuidas teatrispetsiifilised esitusvõtted nagu lavaintiimsus, lavakujundus, valgus, vahetada millegi muu vastu nii, et muutus ei kaotaks teatrile iseloomulikku mõju ära. Sellegipoolest see iseloomulik mõju on väga tugevalt seotud ruumiga. Kui pole kuhugi minna, pole ka seda teatrikunstile vajalikku taju. Teatrikunstile omased võtted jäävad käiku, kuid tulemus on siiski miski muu. Internetti hakati välja töötama 1960. aastatel USA’s, kuid teaberuum, mida nimetati veebiks, sai alguse 1993. aastal. Mis tähendab, et alates sellest on olnud võimalik teha virtuaalteatrit, kuna internet on virtuaalteatri peamine algtingimus. Internet on lihtsamalt öeldes suur hulk omavahel ühendatud arvuteid. Kui internet lubab arvutitel omavahel suhtlusesse astuda, siis virtuaalteatri kontekstis on oluline veeb, mis on üks viisidest, kuidas informatsiooni saab interneti teel jagada. Videosalvesti on siiski väärtuslik ajaloodokument, see osutab minevikule või tänapäeva pildistusele. Jäädvustusel on kahtlemata hariduslik ning informatiivne funktsioon. Ülesvõtete kättesaadavus aitab teatri kui kunstiliigi demokratiseerimisel. Videoülesvõtte puhul ei ole tegemist teatri kui kunstiliigiga, vaid mingi muu, vahendatud tegevusega. 2020. aastal sai paljude teatriruumiks ja etenduste asukohaks just internet ehk veeb. Etenduskunstnikud räägivad virtuaalsetest kehadest, tehisintellektist, mistahes piiride määratlemisest ning hägustumisest. Elektron, elektron.live. 2020 Madli Pesti, "Kohalolu virtuaalteatris". 2020 Madli Pesti, "Virtuaalne theatertreffen". 2020 Paula Salurand, "Virtuaalteater". 2011
Banana Yoshimoto

Banana Yoshimoto (jaapani よしもと ばなな või 吉本 ばなな Yoshimoto Banana, sündinud 24. juulil 1964 Tōkyōs) on jaapani kirjanik. Tema pärisnimi on Mahoko Yoshimoto (吉本 真秀子, Yoshimoto Mahoko). Yoshimoto isa oli tuntud luuletaja ja kriitik Takaaki Yoshimoto ja õde Haruno Yoiko koomiksikunstnik. Yoshimoto esimene romaan, 1994. aastal ilmunud "Köök" (キッチン, eesti keeles 2003. aastal Kati Lindströmi tõlkes), sai kohe menukiks, millest Jaapanis ilmus 60 trükki ja mida osteti üle kahe miljoni eksemplari. Raamatu põhjal on tehtud kaks filmi Jaapanis ja Hongkongis. Yoshimoto teoste kangelased on tavaliselt noored naised, kes on oma perekonnast eemaldunud, töötavad kohvikutes ja baarides ning kuulavad Lääne muusikat. Tema teostes on tunda traditsioonilise jaapani kultuuri mõju. Tal õnnestub luua kummastav ja poeetiline õhkkond ning luua nappide vahenditega paeluv maailm. https://www.raamatukoi.ee/kook http://www.yoshimotobanana.com/index_e.html
Alejandro Rejón Huchin

Wilberth Alejandro Rejón Huchin (sündinud 18. mail 1997 Méridas Mehhikos) on Mehhiko luuletaja, kultuurijuht ja ajakirjanik. Tecoh rahvusvahelise luulefestivali asutajadirektor Yucatán. osa tema loomingust on tõlgitud araabia, itaalia, rumeenia, kreeka, prantsuse, katalaani ja bengali keelde. Mehhiko kirjanduse entsüklopeedia (2019). "Mehhiko kirjanduse entsüklopeedia". Mehhiko kirjanduse entsüklopeedia. Vaadatud 24.01.2021.
Carol II

Carol II (3. oktoober 1893 Peleși loss – 4. aprill 1953 Estoril) oli Rumeenia kuningas aastatel 1930–1940, kuni troonist loobus. Ta oli neljas Hohenzollernide dünastia soost Rumeenia kuningas, ta oli Ferdinand I ja Maria vanim poeg ning pärast vanaonu Carol I surma aastal 1914 sai temast kroonprints.
Olga Nikolajevna

Suurvürstinna Olga Nikolajevna Romanova (vene keeles Великая Княжна Ольга Николаевна; 15. november 1895 Aleksandri palee, Tsarskoje Selo – 17. juuli 1918 Ipatjevi maja, Jekaterinburg) oli Venemaa keisri Nikolai II ja tema abikaasa Aleksandra vanim järglane. Tal oli kolm õde ja vend.